La Biblioteca Central de Gandia reprén el cicle de conferències "Dones Sàvies III"
11 març 2021

## La Biblioteca Central de Gandia reprén el cicle de conferències "Dones Sàvies III"11 març 2021Última actualització: 14 juliol 2025

![](../gestion/img/9b08aa63f07c19c15b1bdb8fbc1120a8f42dcb144a286b247c4bd8ce727c4d95.jpg)  
  

Amb l'impuls del 8M i l'apoderament de la dona en tots els espais, el regidor delegat de l'Institut Municipal d'Arxius i Biblioteques de Gandia (IMAB), José Manuel Prieto, ha anunciat aquest matí que la Biblioteca Central torna amb una nova sessió del cicle de conferències "**Dones Sàvies III**", una activitat que pretén visibilitzar la contribució de les dones en camps com la ciència, literatura, música, dansa i el pensament i que estarà protagonitzada pel tema "Olimpia de Gouges o la passió d'existir", a càrrec de Margarita Borja.

Aquest cicle de conferències, que ha estat organitzat pel CEIC Alfons el Vell i l'IMAB Biblioteca Central, en col•laboració amb la Generalitat Valenciana, CEFIRE Gandia, el Campus de Gandia de la UPV i la Regidoria d'Igualtat de l'Ajuntament de Gandia, tindrà lloc el 12 de març a partir de les 19:30 hores a través de la pàgina web de la Biblioteca Central ([https://youtu.be/Cn9wyrrDU58](https://youtu.be/Cn9wyrrDU58)) per a respectar les mesures de seguretat derivades de la pandèmia.